

 **REPUBLIKA HRVATSKA**

**BRODSKO-POSAVSKA ŽUPANIJA**

 **OPĆINA SIKIREVCI**

 **OPĆINSKI NAČELNIK**

KLASA:024-03/24-01/1

URBROJ: 2178-26-01-24-01

Sikirevci, 13. ožujka 2024. godine

Sukladno članku 35.b. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13., 137/15., 123/17., 98/19., i 144/20) i članku 47. Statuta općine Sikirevci (“Službeni vjesnik Brodsko-posavske županije” br. 11/21.,”Službeni glasnik Općine Sikirevci” 1/22, 7/23.) podnosim Općinskom vijeću općine Sikirevci:

**I Z V J E Š Ć E**

**O RADU OPĆINSKOG NAČELNIKA OPĆINE SIKIREVCI**

**ZA RAZDOBLJE SRPANJ - PROSINAC 2023.GODINE**

**I Z V J E Š Ć E**

  **za razdoblje 01. srpnja do 31. prosinca 2023. godine**

**I. UVODNI DIO**

 Zakonom o lokalnoj i područnoj (regionalnoj) samoupravi, utvrđeno je da općinski načelnik obavlja izvršne poslove lokalne samouprave, priprema prijedloge općih akata, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

 U izvještajnom razdoblju Općinski načelnik Općine Sikirevci, u okviru svog djelokruga, obavljao je izvršne poslove iz samoupravnoga djelokruga općine koji su mu povjereni zakonom.

 Provedbu navedenih zadaća, općinski načelnik je ostvario na sastancima i konzultacijama, radnim dogovorima, kroz djelovanje radnih tijela, kroz aktivnosti načelnika, kao i kroz rad Jedinstvenog upravnog odjela Općine.

* U Jedinstvenom upravnom odjelu općine Sikirevci zaprimljeno je i obrađeno 876 ulaznih računa- koji su plaćeni, izdano je 114 izlaznih računa (odnose se većinom na zakup poslovnih prostora u vlasništvu općine).
* Obrađeno, odnosno urudžbirani –
* UPRAVNI PREDMETI (rješenja, komunalni doprinos, rješenja godišnji odmor djelatnika, rješenja o legalizaciji, rješenja o otkupu grobnih mjesta i dr.),
* NEUPRAVNI PREDMETI (odluke, zaključci, dopisi, odgovori na upite, upitnici, ponude i dr.).

 Općinski načelnik zaključio je sveukupno 43 ugovora.

**II. DJELOVANJE OPĆINSKOG NAČELNIKA**

 U ovom izvještajnom razdoblju izvršeno je:

* Popravljen krov stare radione, skladišta i zgrade općine koji su stradali u olujnom nevremenu,
* Izvršena je prijava štete od olujnog nevremena u Registar šteta gdje smo imali 207 prijava
* Prijavili smo se na novu fazu programa Zaželi 4.
* Radovi- rekonstrukcija Dječjeg vrtića
* Radovi- Rekonstrukcija Etno kuće
* Izgradnja pješačke staze ul. Lj. Gaja prema Kruševici
* Dodijeljene je 5 jednokratnih kapitalnih financijski pomoći za novoosnovanim tvrtkama na području općine Sikirevci, te 3 kapitalna pomoć za kupnju obiteljske kuće i 3 kapitalna pomoć za izgradnju obiteljske kuće.
* provedena je jesenska deratizacija i dezinsekcija na području općine Sikirevci,- zaključeni ugovor s tvrtkom ECO ENERGY d.o.o. Slav. Brod.
* odrađeni su i drugi poslovi vezano za održavanje komunalnih objekata i uređaja,
* uređenje, održavanje i čišćenje javnih površina, mjesnih groblja
* održavanje nerazvrstanih cesta
* Sufinancirali smo priključak na vodovodnu mrežu građanima

Sukladno ovlastima iz Statuta, Općinskom vijeću podneseni su prijedlozi akata.

Sudjelovao sam na sastancima u našoj općini i županiji i nekim od susjednih općina.

**U području društvenih djelatnosti izvršeno je sljedeće:**

* Sukladno Programu javnih potreba u društvenim djelatnostima općine Sikirevci za 2023.g. , a temeljem javnog natječaja za financiranje programa i projekata od interesa za opće dobro koje provode udruge u kulturi i sportu na području Općine Sikirevci za 2023. g. isplaćena su u cijelosti novčana sredstva nogometnim klubovima, udruga škola nogometa, konjogojskoj udruzi, ribolovnoj udruzi, kulturno-umjetničkom društvu, udruzi mladih, udruzi umirovljenika, udruzi slijepih BPŽ-e, udruzi Sikirevčakih motiva, udruga branitelja .
* Sukladno Programu javnih potreba u školstvu i obrazovanju financirali smo malu školu i igraonicu, te nastavili stipendiranje studenata. Dodijeljene su jednokratne financijske potpore redovnim studentima 2. i viših godina sa područja Općine Sikirevci za akademsku godinu 2022./2023 ukupno za 39 studenta.
* **U području socijalne skrbi i zdravstva učinjeno je sljedeće:**
* Program javnih potreba socijalne skrbi realiziran je u izvještajnom razdoblju programom pomoći koji obuhvaća pravo na jednokratnu pomoć rodiljama, jednokratne pomoći socijalno ugroženim obiteljima i samcima, pomoći za podmirenje troškova stanovanja, prigodne naknade umirovljenicima – božićnice, te pomoć u naravi -plaćanja režija socijalno ugroženim obiteljima.

Sikirevci, 13. ožujka 2024. OPĆINSKI NAČELNIK

 Josip Nikolić, dipl.ing.drv.,v.r.